Investiții mari la Moldovița în infrastructura de drumuri dar și pentru protejarea locuitorilor împotriva inundațiilor. Primarul Iliesi: ”Alături de echipa de consilieri cu care am colaborat constructiv am reușit să schimbăm lucrurile în bine” (foto)
Comuna Moldovița a beneficat în ultimii 16 ani de investiții majore pentru modernizarea infrastrucurii de drumuri și poduri dar pentru protejarea locuitorilor, gospodăriilor și a proprietăților împotriva inundațiilor. Primarul Traian Iliesi a declarat că modernizarea drumurilor a fost una dintre prioritățile sale arătând că un lucru pozitiv a fost colaborarea constructivă cu echipa de consilieri cu care a reușit să aducă o schimbare reală în comună.
”Urmează licitația pentru tronsonul de drum de la Moldovița km 14- Argel- Brodina. Lucrările sunt făcute cu sprijinul domnului președinte al Consiliului Județean, Gheorghe Flutur”
În bilanțul său primarul Iliesi a început cu modernizarea drumului județean 176A care a demarat în primul mandat cu asfaltarea a 12 kilometri, de la km 2 până la km14. Lucrările, a precizat primarul, au fost făcute cu sprijinul președintelui Consiliului Județean, Gheorghe Flutur. Pe acest tronson s-au construit 5 poduri cu ziduri de sprijin, gabioane betonate, arocamente și alte materiale locale. ”Trebuie să menționez că acest drum județean va fi modernizat prin asfaltare de la km 14 făcând legătura cu Brodina investiție care se va realiza cu sprijinul Consiliului Județean. Anunț că proiectul deja este plătit de Consiliul Județean, proiectarea este făcută și urmează licitația pentru tronsonul de la Moldovița km 14- Argel- Brodina. Aș vrea să mai spun că în mandatele mele de 16 ani s-au asfaltat în foarte multe locuri de două sau chiar de trei ori s-au turnat covoare de asfalt până la Argel chiar de la intrare de la poartă. Drumul era foarte afectat de gropi. Domnul președinte Flutur întotdeauna a susținut aceste lucrări pentru că foarte mulți turiști vin în comuna Moldovița la Muzeul Oălor Încondeiate, la mocăniță și domnul președinte ține foarte mult la turism și a spus că oamenii trebuie să circule pe drumuri asfaltate ca să mai revină și altă dată la noi. S-au asfaltat 9,2 km drumuri comunale printr-un proiect AFIR și anume drumul comunal Dubul, drumul comunal Putna Secrieș, drumul comunal Demacușa și porțiuni de șanțuri betonate, strada Bisericii și strada Gării adică șoseaua de centură de la fosta moară. De asemenea prin OG7 s-au construit în satul Argel 4 poduri, podul de la Lăureșel, podul de la Pârârul Dubul, podul de la km 12 peste drum de biserică și podul de la km 13. Prin bugetul local tot în satul Argel s-au construit 3 poduri în zona locuitorilor Birău Sergiu, Lobiuc Ecaterina și Ilciuc Aurel. Drumul vicinal de la Iasca a fost un drum de pământ și s-a intervenit cu lucrări de reabilitare astfe încât drumul a devenit unul pietruit facilitând accesul cu ușurință a locuitorilor la proprietățile private”, a spus Traian Iliesi.
”Avem multe alte proiecte în program pentru comuna noastră de aceea este important să existe sănătate și continuitate”
El a arătat că la Putna Scrieș s-au construit două poduri betonate în zona locuitorilor Ciocan Mădălin și Hariuc Constantin și apărări de maluri betonate precum și un pod metalic în zona locuinței Mortovean Ovidiu. ”În zona Bolohan s-a construit un pod metalic prin PNDL. Tot în această zonă s-au construit și apărări de maluri cu gabioane betonate în aval de pod și în amonte ca să protejeze podul șl proprietățile oamenilor în caz de calamități. Din bugetul local în satul Demacușa s-au mai construit două poduri betonate în zona locuitorilor Prindii Georgel și Bodnărescu Simonela și 5 podețe din lemnn cu platformă metalică în zona Ciocan, Coțul Dorel, Ungureanu Liviu, Ungureanu Ilie și zona Darieni”, a spus Iliesi. El a subliniat că Moldovița se află într-o zonă cu risc mare de inundații amintind că în urma calamităților din 2008 și 2010 practi în jur de 60-70% din comună a fost distrusă de ape. Traian Iliesi a menționat că pentru protecția gospodăriilor și a terenurilor aflate în aceste zone de risc s-au efectuat lucrări de regularizare a cursului apei și de consolidare a malurilor prin construcția de ziduri de beton, gabioane din piatră și apărări de maluri din arocamente în albia pârâului Demacușa și în albia râului Moldovița și afluenții acestuia Darieni, Putna Secrieș, Dubul de la Argel până la Moldovița. ”În satul Demacușa s-au construit apărări de maluri cu ziduri și cu gabioane betonate în zonele Boșutar Felicia și Bodnărescu Simonela, ziduri din beton începând cu zona locuitorilor Prindii Ilie până la Luca Vasile. În satul Rașca s-au construit apărări de maluri din beton în mai multe zone care au fost afectate sau expuse la inundații cum este zona locuitorilor Dujac Ștefan și Pintescu Nicoleta și zona Hariuc Nicolae și Meheleniuc Vasile. În satul Moldovița tot din bugetul local s-au construit trei poduri din beton din care două poduri pe drumul comunal Runc și unul în zona locuinței lui Mitrofan Constantin plus două punți pietonale în zoan Mihăilescu Toader și în zona Morii”, a spus primarul de Moldovița. El a mai arătat că în prezent se lucrează la înființarea rețelei de apă și canalizare pe lungime de 12 kilometri și de construire a unei stații de epurare investiție realizată prin Programul ”Anghel Saligny”. ”Avem multe alte proiecte în program pentru comuna noastră de aceea este important să existe sănătate și continuitate”, a mai spus Traian Iliesi.